Държавен вестник, бр. 96, 2010 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  96
(2) На лявата задна част на каросерията се 
поставя червен флаг с размери 40 x 40 cm, а 
на предната броня на автомобила се поставя 
табела „ВЗРИВООПАСНО“.
(3) Водачите на автомобилите се инструкти­
рат преди тръгване за мерките за безопасност 
при превозване на боеприпаси, взривни вещества 
и пиротехнически изделия.
(4) Автомобилите се натоварват, без да се 
превишава тяхната товароподемност.
Чл. 51. (1) Сандъците с боеприпаси, взривни 
вещества и пиротехнически изделия се нареждат 
в каросерията на автомобилите както перпенди­
кулярно, така и успоредно на движението им. 
(2) Сандъците се подреждат така, че най-
горният ред да бъде наравно с нивото на борда 
или да го надвишава най-много с една трета 
от височината на сандъка.
Чл. 52. (1) Дистанцията между отделните 
автомобили, превозващи боеприпаси, взривни 
вещества и пиротехнически изделия, трябва 
да бъде не по-малка от 100 m, а скоростта на 
движение – не по-голяма от 50 km/h извън 
населено място, до 40 km/h в населено място 
и до 70 km/h по магистрала. 
(2) Старшият на колоната автомобили се 
намира в кабината на първия, а въоръжена­
та охрана – в каросерията на съпровождащ 
автомобил, който се движи след последния 
автомобил на колоната.
Чл. 53. При транспортирането на боеприпа­
си, взривни вещества и пиротехнически изделия 
с автомобилен транспорт се забранява: 
1. натоварените автомобили да се зареждат с 
гориво или да се прелива гориво от резервоара 
на един автомобил в резервоара на друг, както 
и да се извършват ремонтни дейности;
2. двигателите да се подгряват с открит огън;
3. съвместно превозване на боеприпаси, 
взривни вещества и пиротехнически изделия 
и запалими течности;
4. пушенето в автомобилите или на разсто­
яние, по-малко от 25 m от тях;
5. превозването на боеприпаси, взривни ве­
щества и пиротехнически изделия в ремаркета;
6. спирането на отделни автомобили или 
автомобилни колони в населени места;
7. пътуването в лоши атмосферни условия 
(силни гръмотевици, бури, гъста мъгла и др.);
8. превозването на хора в каросериите на 
автомобилите и допускането на външни лица 
при спиране и почивка освен охраната.
Чл. 54. (1) Транспортирането на боеприпаси, 
взривни вещества и пиротехнически изделия с 
железопътен транспорт се извършва с товарни 
и по изключение със смесени влакове при спаз­
ване на Наредба № 52 от 2002 г. за железопътен 
превоз на военни товари, техника и войски. 
(2) Вагоните трябва да са закрити, изправни, 
чисти, с технически паспорт и с изключени 
спирачки. 
(3) Преди натоварване на вагоните се затва­
рят прозорците и капаците им, а ключалките 
на вратите, от които не се товари, се завързват 
здраво.
(4) След натоварване на вагоните се из­
вършва проверка на натоварените количества 
боеприпаси, взривни вещества и пиротехнически 
изделия и качеството на натоварването, след 
което вратите се затварят, ключалките им се 
завързват здраво и се пломбират.
Чл. 55. (1) Вагоните, натоварени с бое­
припаси, взривни вещества и пиротехнически 
изделия, се прикачват в последната четвърт на 
влаковата композиция. Между тях и локомотива 
трябва да има най-малко 6 товарни вагона с 
незапалими материали. 
(2) Когато във влаковата композиция има и 
вагони със запалими материали, те се прикачват 
след вагоните с боеприпаси, взривни вещества 
и пиротехнически изделия и се разделят с най-
малко 3 вагона с незапалими материали.
(3) Маневрите на вагони с боеприпаси, 
взривни вещества и пиротехнически изделия 
се извършват винаги с прикачен през 6 вагона 
локомотив.
(4) При продължителен престой в жп гарите 
вагоните с боеприпаси, взривни вещества и 
пиротехнически изделия се отделят под охра­
на на коловоз, намиращ се на не по-малко от 
200 m от гаровите и други сгради.
Чл. 56. (1) Изпращачите на ешелони с 
боеприпаси, взривни вещества и пиротехни­
чески изделия са длъжни в установения срок 
да уведомят едновременно отправната гара и 
получателите за транспортирането им. 
(2) Получателите на боеприпаси, взривни 
вещества и пиротехнически изделия следва да 
освободят вагоните 6 часа след уведомяването 
им за пристигането на ешелона на получава­
щата гара. При невъзможност получателят 
осигурява надеждна охрана до окончателното 
им извозване.
Чл. 57. (1) При възможност в един вагон 
се натоварват боеприпаси, взривни вещества и 
пиротехнически изделия от една номенклатура 
и една партида. 
(2) Боеприпаси, взривни вещества и пиро­
технически изделия се натоварват комплектно.
(3) При натоварването в един вагон на някол­
ко номенклатури боеприпаси, взривни вещества 
и пиротехнически изделия се спазват правилата 
за съвместно съхраняване и транспортиране.
(4) При натоварване надлъжните оси на 
изстрелите следва да са успоредни на осите на 
вагоните (перпендикулярно на движението).
(5) Опаковката на боеприпаси, взривни ве­
щества и пиротехнически изделия се нарежда 
плътно на фигури и се укрепва, за да не се 
допусне падане, разместване или удряне при 
транспортирането.